Document ID: 31978R3077

Komisijas Regula (EEK) Nr. 3077/78
(1978. gada 21. decembris)
par to, ka apliecinājumi, kas pievienoti apiņiem, kurus importē no ārpuskopienas valstīm, ir līdzvērtīgi Kopienas sertifikātiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1170/77 [2], un jo īpaši tās 5. panta 2. punktu,
tā kā Regulas (EEK) Nr. 1696/71 5. pantā norādīts, ka apiņus un apiņu produktus no ārpuskopienas valstīm var importēt tikai tad, ja to kvalitātes standarti ir vismaz līdzvērtīgi obligātajām prasībām, kas noteiktas Kopienā novākto apiņu un apiņu produktu vai to atvasinājumu tirdzniecībai; tā kā tomēr ir norādīts, ka šos produktus uzskata par atbilstīgiem iepriekšminētiem standartiem, ja tiem pievienots izcelsmes valsts iestādes izsniegts apliecinājums, kuru atzīst par līdzvērtīgu sertifikātam, kas vajadzīgs Kopienas izcelsmes apiņu un apiņu produktu tirdzniecībai;
tā kā ar Komisijas Regulu (EEK) Nr. 3076/78 par apiņu un apiņu produktu importu no ārpuskopienas valstīm [3] ir pieņemti noteikumi, kuriem iepriekšminētajiem apliecinājumiem jāatbilst;
tā kā Amerikas Savienotās Valstis, Polija, Bulgārija, Dienvidslāvija, Ķīnas Tautas Republika, Čehoslovakija un Austrālija ir apņēmušās ievērot prasības, kas noteiktas apiņu un apiņu produktu tirdzniecībai, un pilnvarojušas konkrētas iestādes izsniegt līdzvērtības apliecinājumus; tā kā tādēļ šie apliecinājumi būtu jāatzīst par līdzvērtīgiem Kopienas sertifikātiem un produkti, uz kuriem tie attiecas, būtu jālaiž brīvā apgrozībā;
tā kā šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Apliecinājumus, kas pievienoti apiņiem un apiņu produktiem, kurus importē no ārpuskopienas valstīm, un ko saskaņā ar Regulas (EEK) Nr. 3076/78 noteikumiem izsniegusi šīs regulas pielikumā norādītā iestāde, atzīst par līdzvērtīgu sertifikātam, kas paredzēts Regulas (EEK) Nr. 1696/71 2. pantā.
2. pants
Šī regula stājas spēkā 1979. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1978. gada 21. decembrī

Labels: 7
3
17